અમદાવાદ: એક સમયે અમદાવાદ ફાયર બ્રિગેડની દેશભરમાં પ્રતિષ્ઠા હતી. આજે પણ ફાયર બ્રિગેડના જાંબાજ જવાનોની ખ્યાતિ તો પ્રસરેલી છે પરંતુ મ્યુનિ. સત્તાવાળાઓની વર્ષો જૂની ઉપેક્ષાને કારણે નાગરિકોનાં જાન માલની રક્ષા માટે મદદે દોડી જઈને પ્રાણોની બાજી લગાવી દેનાર ફાયર બ્રિગેડને જ મદદની જરૂર પડી છે. હજી અત્યાર સુધી બીજાં શહેરોનાં પ્રતિનિધિ મંડળ અમદાવાદ મ્યુનિ. ફાયર બ્રિગેડની કામગીરી નિહાળવા આવતા હતા. અમદાવાદ મ્યુનિ. ફાયર બ્રિગેડની સુસજ્જતા જોઈએ તેની કામગીરીને બિરદાવતા હતા પરંતુ હવે સત્તાધીશોની ઉદાસીનતાથી ફાયર બ્રિગેડનાં વળતાં પાણી થયાં છે.